Transnet-kontrak van R265 m. ‘onregmatig toegeken’, hoor Zondo | Netwerk24
Vermoorde IVP-lid het voor kommissie getuig
Die IVP het ’n beroep om kalmte gedoen nadat ’n IVP-stadsraadslid Vrydagaand naby Ladysmith in KwaZulu-Natal koelbloedig vermoor is.
’n Man wat vermoedelik die baasbrein agter verskeie misdade in die omgewing van Modimolle, Bela-Bela en Lephalale was, is Vrydag op ’n plaas naby Lephalale in Limpopo vasgetrek.
Rassie sê nee vir waagstuk met net 2 WB-skrumskakels
Rassie Erasmus gaan drie skrumskakels in sy Springbok-groep van 31 spelers kies.
Dis Wêreldbeker toe vir Springbok-vroue
Die Springbok-vroue het Saterdag vir 2021 se Wêreldbeker-rugbytoernooi in Nieu-Seeland gekwalifiseer deur Kenia ’n goeie pak slae te gee.
WP-vleuel span nou sy vlerke vir dié wat swaarkry
Hy het op sy dag die WP help terugveg om ’n agterstand van 11 punte uit te wis vir ’n sensasionele oorwinning oor die All Blacks.
Boosheid in ‘goeie families’ lok Kapp na ‘Griekwastad’
Dat boosheid in die mees vooraanstaande families skuil, is maar een van die temas wat die draaiboekskrywer Tertius Kapp gelok het om die verhaal van Don Steenkamp te vertel. Hy het op die vooraand van die eerste vertoning van die rolprent vandeesweek by die kyknet Silwerskermfees meer oor die draaiboek verklap.
Transnet-kontrak van R265 m. ‘onregmatig toegeken’, hoor Zondo
Deur Marelize Barnard 29 Mei 2019 18:10
Anoj Singh, voormalige finansiële hoof van Transnet, het nie die mag gehad om ’n ooreenkoms met ’n kontrakteur aan te gaan wat Transnet uiteindelik R265 miljoen gekos het nie.
Dít is die mening van Tshiamo Sedumedi van die prokureursfirma MNS, wat Woensdag voor die Zondo-kommissie van ondersoek na staatskaping in Johannesburg getuig het.
MNS is in 2018 aangestel om bewerings van korrupsie rakende die toekenning van tenders by Transnet te ondersoek.
Sedumedi het getuig oor ’n ooreenkoms wat Singh op 12 November 2013 met die konsultasiemaatskappy Regiments onderteken het. Die ooreenkoms sou vir 12 maande geld vir bepaalde dienste wat Regiments moes verrig.
Sedumedi het verwys na ’n dokument wat by die Zondo-kommissie ingedien is met Singh se handtekening daarop.
Selfs al het McKinsey sy kontrakregte aan Regiments oorgedra, was daar nie meer enige sodanige regte wat gegeld het nie; dit was reeds buite die kontraktydperk.
Hy het getuig dat Regiments deel geword het van die McKinsey-konsortium deur die maatskappy Letsema te vervang. Dit was sonder dat daar enige ondersoek was deur Transnet na die standvastigheid van Regiments as onderneming.
Sedumedi het getuig daar was geen kontrak tussen Regiments en Transnet nie en Singh het nie die mag gehad om ’n kontrak met Regiments aan te gaan nie.
Daar is ook geen dokumentasie dat Niven Pillay, voorheen uitvoerende hoof van Regiments, Singh se nuwe kontrak aanvaar het nie.
Volgens Sedumedi is dit baie vreemd dat Singh die dokument en ooreenkoms met Regiments onderteken het, omdat daar geen aanduiding is van ’n tenderproses wat gevolg is nie.
Hy het ook getuig daar is later aanpassings gemaak aan die kontrak tussen Regiments en Transnet. Die kontrakwaarde van die Regiments-kontrak is verhoog vanaf R35,2 miljoen tot R41,2 miljoen.
Die kontrak is later verleng tot 20 Mei 2016 (of totdat Regiments die werk voltooi het wat vir Transnet gedoen moes word) en met dié verdere aanpassing is die kontrakwaarde verhoog tot R265 miljoen.
Sedumedi het getuig Regiments was nie eens deel van die oorspronklike ooreenkoms tussen Transnet en McKinsey nie, so die veranderde kontrak was nie geldig nie.
Verder was daar ’n brief van Singh aan Brian Molefe, voormalige Transnet-hoof, waarin Singh versoek het dat R78,4 miljoen aan Regiments betaal word as ’n “suksesfooi” omdat Regiments met sy betrokkenheid by die kontrak om lokomotiewe aan te koop, glo besparings vir Transnet meegebring het.
Sedumedi sê dié betaling was onwettig, want daar is reeds ’n bedrag van R13,5 miljoen aan McKinsey betaal juis vir dié doel. Hy sê dit was werk waarvoor McKinsey gekontrakteer is, maar Regiments eis toe die betaling van die R78,4 miljoen.
Singh was die verteenwoordiger van Transnet wat al die kontrakte en addendums met Regiments onderteken het, het Sedumedi getuig.
Die sitting van die kommissie duur Donderdag voort.
Meer oor: Transnet | Zondo-Kommissie Van Ondersoek | Tshiamo Sedumedi | Anoj Singh | Johannesburg
OORSIG: Nog getuienis voor Zondo oor hoe Transnet gebloei het
Molefe moes van geknoei met tenders weet, hoor Zondo
OORSIG: Zondo hoor van ongerymdhede in tenderprosesse
Transnet: Maatskappy kry glo R60 m. vir ‘geen werk’
NVG se adjunkhoof vra vroeë aftrede